cyanic-selkie/wikianc huggingface dataset:
শাহবাগে ইসলাম বিদ্বেষের প্রতিবাদে গর্জে উঠুন
অন্তরালে ইসলাম অবমাননাকারী অনলাইন চক্র
খোলা চিঠিতে অন্তরালে ইসলাম অবমাননাকারী অনলাইন চক্রের উল্লেখ করে বলা হয়েছে, "মুক্তমনা একটি চরম ইসলাম বিদ্বেষী নাস্তিকদের ওয়েবসাইট। এ ওয়েবসাইটে ইসলাম ও মহানবী (স.) সম্পর্কে কটূক্তি ও নানা ধরনের অবমাননাকর পোস্ট দেওয়া হয়। শাহবাগ আন্দোলনকে কেন্দ্র করে এ ওয়েবসাইটটি এখন আরো বেপারোয়া হয়ে উঠেছে। মুক্তমনার বিভিন্ন পেইজে বাংলাদেশে ধর্মভিত্তিক রাজনীতি নিষিদ্ধ করতে হবে। মুক্তমনা “আগামী নির্বাচনে ধর্মভিত্তিক দলের অংশগ্রহণ বাতিল কর- মুক্তমনা” এ ধরনের ইসলাম বিরোধী নানা স্লোগান বড় করে লেখা রয়েছে। আর মুক্তমনাকে যাবতীয় সাহায্য ও উৎসাহ দিয়ে যাচ্ছে ঘাতক দালাল নির্মূল কমিটি। এই পতিত সংগঠনটি মুক্তমনা ওয়েবসাইটকে ইসলামবিরোধী কার্যকলাপের কারণে ‘জাহানারা ইমাম স্মৃতিপদক-২০০৭’ পুরস্কার প্রদান করেছিল। মুক্তমন ই-বুকে অবিশ্বাসের দর্শন, বিবর্তনের পথ ধরে, সমকামিতা, যে সত্য বলা হয়নি, ইসলাম ও শরিয়া প্রভৃতি বই পাওয়া যায় যেগুলো ইসলাম কোরআন ও মহানবী (স) -এর চরিত্র সম্পর্কে চরম ধৃষ্টতাপূর্ণ ও অশ্লীল কটূক্তিতে ভরা। সেই মুক্তমনার সাথে সংশ্লিষ্ট মুরতাদ নাস্তিকরাই বর্তমান শাহবাগ নাটকের মূল কেন্দ্রে রয়েছে। শাহবাগের পেছনে যেসব ব্লগার ও অ্যাক্টিভিটিস্ট রয়েছে তাদের মধ্যে রাজীব আহমেদ একজন। ব্লগার ‘থাবা বাবা’ ছদ্মনামে থাকা তার পোস্টগুলোতে সে মহানবী হযরত মুহাম্মদ (স.)-কে ‘মোহাম্মক’ বলে ব্যঙ্গ করেছে। মোহাম্মকের সফেদ লুঙ্গী, ঢিলা ও কুলুখ, সিজদা, মদ ও মোহাম্মকসহ অসংখ্য এমন সব অশ্লীল পোস্ট পাওয়া যায় যেগুলো মহানবী (স.)-এর বিরুদ্ধে মার্কিন ও ইউরোপীয় ব্যঙ্গচিত্রকেও হার মানায়। ব্লগার আরিফুর রহমান ইংল্যান্ডে থাকেন, বর্তমানে লিখেছেন ওস্কার ও বিভিন্ন ‘নিক' নামে (সামহোয়্যার ইন ব্লগ)। ইন্টারন্যাশনাল ক্রাইম স্ট্রাটেজি ফোরামের নেতা। আরেকজন নাস্তিক ব্লগার নিঝুম মজুমদারের সাথে বিভিন্ন আন্তর্জাতিক সেমিনারে যোগ দেন। শাহবাগ আন্দোলনের প্রধান উদ্যোক্তা আসিফ মহীউদ্দিন এখন বাংলাদেশের উদীয়মান নাস্তিক হুমায়ুন আজাদ। শাহবাগ নাটকের অন্তরালে তৎপর তথাকথিত অনলাইন অ্যাক্টিভিটিস্টদের মধ্যে অন্যতম হলো চরম ইসলাম বিদ্বেষী প্রসিদ্ধ ব্লগ সামহোয়্যার ইন-এর সাথে সংশ্লিষ্ট ব্লগাররা।"
শাহবাগ চত্বরে নাস্তিক পৃষ্ঠপোষকতা
খোলা চিঠিতে শাহবাগ আন্দোলনের পৃষ্ঠপোষকতা নিয়ে বলা হয়েছে, "শাহবাগের তথাকথিত জাগরণ মঞ্চে পৃষ্ঠপোষকতা দিয়ে যাচ্ছেন ইসলাম ও দেশবিরোধী অসংখ্য চলচ্চিত্র নির্মাতা শাহরিয়ার কবীর, বিশিষ্ট বাম বুদ্ধিজীবী মুনতাসীর মামুন, শাহজালাল বিশ্ববিদ্যালয়ে মূর্তি স্থাপনের নেপথ্য নায়ক জাফর ইকবাল, ফতোয়া নিষিদ্ধের রায় প্রদানকারী সাবেক বিচারপতি গোলাম রব্বানী, হিন্দু নাস্তিক অজয় রায়, বাম ঘরানার চিহ্নিত কমিউনিস্ট নেতৃবৃন্দ, ইসলামবিরোধী নারীনীতি প্রণয়ন ও সংবিধান থেকে 'আল্লাহর ওপর পূর্ণ আস্থা ও বিশ্বাস' বাক্যটি বাদ দেয়ার নেপথ্যে সক্রিয় ব্যক্তিরাই শাহবাগ নাটকের পৃষ্ঠপোষক ও মূল কুশীলব।"
সরকারের প্রতি আমাদের দাবী
এই চিঠিতে সরকারের প্রতি ৪টি দাবি জানানো হয়। যথা:
জনগণের প্রতি উদাত্ত আহ্বান
চিঠির শেষে জনগণের প্রতি আহ্বান জানিয়ে বলা হয়েছে, "দেশের সর্বস্তরের মুমিন - মুসলমান জনগণের উদ্দেশে আমরা বলতে চাই শাহবাগকেন্দ্রিক আন্দোলনকে রাজনৈতিক দৃষ্টিতে বিচার না করে; বিশেষ কোনো দল / গোষ্ঠীর পক্ষে - বিপক্ষে রাজনৈতিক কর্মকাণ্ড হিসেবে সরলীকরণে না গিয়ে, এর অর্ন্তর্নিহিত রূপ ও চরিত্র অনুধাবন করুন। শাহবাগ চত্বরের কথিত জাগরণ মঞ্চের বিগত দুই সপ্তাহের কার্যক্রমকে গভীরভাবে পর্যবেক্ষণে পরিষ্কার হয়ে গেছে-এটা মোটেও স্বাধীনতার স্বপক্ষ - বিপক্ষের লড়াই নয়। এবং দামতের উর্ধ্বে উঠে নিজের ঈমান, আক্বীদা-বিশ্বাস ও ইসলামের প্রতীকসমূহের হেফাজতের পক্ষে সোচ্চার ও জোরালো ভূমিকা রাখুন। নাস্তিক, মুরতাদ ও ইসলামবিরোধী অপশক্তির আস্ফালনের বিরুদ্ধে সারা দেশে ঐক্যবদ্ধভাবে দুর্বার গণআন্দোলন গড়ে তুলুন।"
প্রতিক্রিয়া
চিঠি প্রকাশের প্রতিক্রিয়ায় গণজাগরণ মঞ্চের আহ্বায়ক ইমরান এইচ সরকার একে সাম্প্রদায়িক বিষবাষ্প বলে আখ্যায়িত করেন। চিঠি প্রকাশের পর হওয়া বিভিন্ন ধর্মীয় হামলার জন্য শাহরিয়ার কবির এই চিঠিকেও দায়ী করেন।
লইট্টা
thumb
লইট্টা বা লোটে মাছ বা বম্বে ডাক লিজার্ড জাতীয় মাছ যার বৈজ্ঞানিক নাম 	Harpadon nehereus। "nehereus" শব্দটির জন্য এই মাছটিকে সাধারণতঃ স্থান বিশেষে অনেকে "নীহারি" মাছ বলে থাকেন। এটি শব্দের একটি অপভ্রংশে ব্যবহৃত নাম। এই মাছটি সাধারণত ২৫ সেন্টিমিটার পর্যন্ত বড় হয় এবং সর্বোচ্চ সাইজ ৪০ সেন্টিমিটার রেকর্ড করা হয়েছে।
নামকরণ
লইট্টা মাছ, ইংরেজিতে বলা হয় Bombay Duck। কিন্তু শুনতে হাঁস মনে হলেও আসলে বৃটিশদেরই দেয়া এই নাম। বৃটিশ আমলে ভারতের বিভিন্ন জায়গা থেকে লইট্টা শুটকি মালগাড়ি মেইল ট্রেনে বোম্বে আসতো। বৃটিশরা এই লইট্টা শুটকির চালানকে বলতো ‘মেইল’ বা ‘ডাক’। সেই থেকে ‘বোম্বে ডাক’।
উপকারিতা
লইট্টা মাছ স্বস্তা মাছ। দামে স্বস্তা হলেও পুষ্টিতে ভরপুর এই লইট্টা মাছ। লইট্টা মাছ প্রোটিনে ভরপুর। যখন লইট্টা মাছকে শুটকি করা হয়, তখন এই প্রোটিনের পরিমান আরো বৃদ্ধি পায়। আর প্রোটিন আমাদের শরীরের টিস্যু গঠনে প্রত্যক্ষ ভূমিকা রাখে। এছাড়াও লইট্টা মাছে থাকা প্রোটিন শরীরের হরমোন, এনজাইম এবং অন্যান্য কেমিক্যালের ভারসাম্য বজায় রাখে।
লইট্টা মাছে রয়েছে অতি উপকারী ওমেগা-৩-ফ্যাটি অ্যাসিড। এটি মানুষের শরীরের রক্তনালীগুলোকে পরিষ্কার রেখে হার্ট স্ট্রোকের ঝুঁকি কমায়।
হার্টের সুস্বাস্থ্যের জন্যে লইট্টা মাছে থাকা ওমেগা-৩-ফ্যাটি অ্যাসিডের কাজ বহুমাত্রিক যেমন, অতিরিক্ত রক্ত জমাট বাঁধা প্রতিহত করা, রক্তে ট্রাইগ্লিসারাইডের লেভেল কমানো, রক্ত-সঞ্চালন বাড়ানো ইত্যাদি।
লইট্টা মাছ আর্থ্রাইটিসে আক্রান্ত রোগীর জন্যে খুবই উপকারি। এই মাছের তেল দারুন এক  ব্যথানাষক ওষুধ হিসেবে কাজ করে। এছাড়াও লইট্টা মাছ কোলন ক্যান্সারের ঝুঁকি কমায়। লইট্টা শুটকিতে থাকা ক্যালসিয়াম উচ্চ-রক্তচাপ কমায়।
এছাড়াও এই ক্যালসিয়াম পিরিয়ড শুরুর প্রাককালে নারীদের যে মুডজনিত মানসিক সমস্যা হয় তা কমায়। লইট্টা শুটকিতে রয়েছে প্রচুর আয়রন। যারা রক্তাল্পতায় ভুগছেন, তাদের জন্য এটি দারুণ কার্যকরি।
লইট্টা মাছ হিমোগ্লোবিন তৈরি, পেশির শক্তিবৃদ্ধি, ব্রেইনের সক্ষমতা বৃদ্ধি, শরীরের তাপমাত্রা নিয়ন্ত্রণ, শক্তিশালী রোগ প্রতিরোধ ক্ষমতা, অনিদ্রা কমানো, শক্ত হাঁড় ও দাঁত তৈরি, পরিপাকে সহায়তা, দৃষ্টিশক্তি বৃদ্ধি, ত্বক ও ঠোঁটের সুস্বাস্থ্যসহ অসংখ্য স্বাস্থ্য-উপকার করে থাকে।
শ্রেণীতাত্ত্বিক অবস্থান
Kingdom: Animalia
Phylum:	 Chordata
Class:  Actinopterygii
Order:	 Aulopiformes
Family: Synodontidae
Genus:	 Harpadon
Species:H. nehereus
বাসস্থান
মাছটি সাধারণত তরকারী হিসেবে বা ভেজে খাওয়া হয় । ভারত এবং বাংলাদেশে এই মাছটির শুটকি মাছ তৈরি করে খাওয়া হয়।
করোটি
করোটি বা খুলি বলতে একটি অস্থিনির্মিত কাঠামোকে বোঝায়, যা মেরুদণ্ডী প্রাণীদের মাথা গঠন করে। এটি মুখমণ্ডলের কাঠামো বজায় রাখতে সাহায্য করে এবং মস্তিষ্ক রক্ষাকারী গহবর তৈরি করে। করোটির অংশ দুটি: করোটিকা (ক্রেনিয়াম, cranium) এবং চিবুকাস্থি (ম্য্যান্ডিবল)।
মানুুুুষের বেলায় এই দুটি অংশ যথাক্রমে নিউরোক্রেনিয়াম (Neurocranium) ও ভিসেরোক্রেনিয়াম(viscerocranium) বা মুখমণ্ডলীয় অস্থিকাঠামো, যেখানে ম্যান্ডিবল সবচেয়ে বড় হাঁড়।খুলি হল অস্থিকাঠামোর সবচেয়ে সামনের অংশ এবং এটি সেফালাইজেশন ( cephalization) প্রক্রিয়ার ফলাফল-যার কারণে এটি মস্তিষ্কসহ আরো অনেক সংবেদী প্রত্যঙ্গ যেমন চোখ,নাক,কান ও মুখকে ধারণ করে। মানুষের ক্ষেত্রে এই সংবেদী প্রত্যঙ্গগুলো মুখমণ্ডলীয় অস্থিকাঠামোর অংশ।
করোটির কাজসমূহের মধ্যে রয়েছে:মস্তিষ্কের সুরক্ষা,দুইচোখের মধ্যকার দূরত্ব নির্দিষ্টকরণের মাধ্যমে ত্রিমাত্রিক দৃষ্টির সক্ষমতা প্রদান এবং দুই কানের অবস্থান নির্দিষ্টকরণের মাধ্যমে শব্দের অবস্থান নির্ণয় করে শব্দের দিক ও দূরত্ব নির্ণয়ের সক্ষমতা প্রদান করা। শিংযুক্ত চতুষ্পদ (ungulate) সহ আরো অনেক প্রাণীর মাথার খুলি উপরিভাগে শিং এর জন্য উঁচু চূড়ো তৈরির মাধ্যমে প্রতিরক্ষাতেও অংশ নেয়।
ইংরেজি Skull (human) শব্দটি এসেছে Old Norse এর "skulle" থেকে।
খুলি তৈরি হয় কয়েকটি চাপা হাঁড়ের সমন্বয়ে এবং এতে রয়েছে বহু ফোরামিনা, ফসা, প্রোসেস আর অনেক কেভিটি ও সাইনাস। প্রাণিবিদ্যার ভাষায় খুলির ছিদ্রগুলোকে ফেনেস্ট্রা বলা হয়।
গঠন
ফেনেস্ট্রা
শারীরিবৃত্তীয় পর্যবেক্ষণ অনুযায়ী একে বিপাকীয় ক্রিয়া বৃদ্ধি এবং চোয়ালের মাংসপেশি বৃদ্ধির সাথে সম্পর্কিত বলে মনে করা হয়।প্রথমদিককার অ্যামনিয়ট-জাতীয় প্রাণীদের টেম্পোরাল ফেনেস্ট্রা ছিল না,তবে বিবর্তনের পরবর্তী ধাপে উন্নতদের মাঝে,যেমন সিন্যাপ্সিড-জাতীয় প্রাণী(স্তন্যপায়ী-অনুরূপ সরিসৃপ) এবং ডায়াপসিড-জাতীয় প্রাণীর মাঝে(অধিকাংশ সরিসৃপ ও পরবর্তী পাখি) এটা ছিল।সময়ের সাথে সাথে ডায়াপ্সিড-জাতীয় প্রাণী ও সিন্যাপ্সিড-জাতীয় প্রাণীদের টেম্পোরাল ফেনেস্ট্রা আকারে বড় ও উন্নত হয়েছে চোয়ালকে আরো শক্তিশালী আর মাংসল করার জন্য। ডায়াপ্সিডদের মাঝে ডাইনোসরদের ফেনেস্ট্রা বড় আর উন্নত ছিল,এবং তাদের পরবর্তী প্রজন্ম,পাখিদের ক্ষেত্রে এটি আরো বিশেষায়িত রূপ পায়।স্তন্যপায়ী জাতীয় সিন্যাপ্সিডদের একটি মাত্র টেম্পোরাল ফেনেস্ট্রা থাকে,যা অক্ষিগোলকের পেছনভাগে অবস্থিত।
শেণীবিন্যাস
অ্যামনিয়ট-জাতীয় প্রাণীদের মাঝে চার ধরনের খুলি দেখা যায়,যেগুলো টেম্পোরাল ফেনেস্ট্রার সংখ্যা ও অবস্থান অনুসারে ভাগ করা হয়েছে। এগুলো হলো: বিবর্তনগতভাবে,তারা নিম্নোক্তভাবে সম্পর্কিত:
*শ্রেণী:সিন্যাপ্সিডা *বর্গ:থেরাপ্সিডা *গোত্র:ম্যামালিয়া(স্তন্যপায়ী) *(শ্রেণীভুক্ত নয়):সরোপ্সিডা *উপশ্রেণী:অ্যানাপ্সিডা *(শ্রেণীভুক্ত নয়):ইউরেপ্টাইলিয়া *উপশ্রেণী:ডায়াপ্সিডা *(শ্রেণীভুক্ত নয়):ইউরায়াপ্সিডা *শ্রেণী:অ্যাভিস(পাখি)
হাঁড়সমূহ
জুগাল হল খুলির এমন একটি হাঁড়,যা অধিকাংশ সরিসৃপ,উভচর ও পাখিতে পাওয়া যায়।স্তন্যপায়ীদের ক্ষেত্রে এই হাঁড়টিকে প্রায়শই জাইগোম্যাটিক হাঁড় বা ম্যালার হাঁড় বলা হয়।
মাছ
মাছেদের খুলি কয়েকটি হালকাভাবে যুক্ত হাঁড়ের সমন্বয়ে গঠিত।ল্যামপ্রে ও হাঙরের খুলি শুধুমাত্র তরুণাস্থি নির্মিত,যেখানে উপরের ও নিচের চোয়াল দুটি পৃথক পৃথক অংশ।অস্থিগঠিত মাছের অতিরিক্ত হিসেবে রয়েছে ডার্মাল হাঁড়,যা লাংফিশ ও হলোস্ট মাছের খুলির উপরিভাগ গঠন করে।নিচের চোয়ালটি চিবুক তৈরি করে।
চোয়ালবিহীন মাছের ক্ষেত্রে আরো সরল কাঠামো দেখা যায়,যেখানে খুলির যায়গায় রয়েছে একটি ঝুড়িসদৃশ তরুণাস্থি নির্মিত লম্বাটে কাঠামো,যা মস্তিষ্ককে আংশিকভাবে আবৃত করে এবং যার মাঝে অন্তঃকর্ণ ধারণের জন্য ক্যাপসুল রয়েছে আর রয়েছে একটি একক নাসারন্ধ্র। তরুণাস্থি গঠিত মাছ,যেমন হাঙর,রে-ফিশ -এদের খুলির গঠনও সরল এবং আদিম প্রকৃতির।এদের খুলি একটি একক কাঠামো হিসেবে মস্তিষ্কের নিম্নতল ও দুই পাশকে আবৃত রাখে,তবে এর উপরিভাগ ফ্রন্টানেলি হিসেবে কিছুটা হলেও উন্মুক্ত থাকে।খুলির সামনের অংশে একটি তরুণাস্থি-নির্মিত প্লেট,রোস্ট্রাম ও ঘ্রাণেন্দ্রিয়-ধারক ক্যাপসুল রয়েছে।এর পেছনে রয়েছে অক্ষিকোটর এবং অন্তঃকর্ণ ধারণের জন্য আরো একজোড়া ক্যাপসুল।সবশেষে,খুলির পেছনের অংশ ক্রমশ সরু হয়ে যায়,সেখানে একটি একক কণ্ডাইল এর উপর খুলির সবচেয়ে বড় ছিদ্র ফোরামেন ম্যাগনাম বসানো থাকে,যা প্রথম কশেরুকার সাথে সংযুক্তি স্থাপন করে।এছাড়াও খুলির বিভিন্ন স্থানে করোটিক স্নায়ূসমূহের জন্য ছোট ছোট ফোরামিনা থাকে।আর চোয়ালজোড়া পৃথক পৃথক তরুণাস্থি নির্মিত,যেগুলোর গঠনপ্রকৃতি খুলির তরুণাস্থি থেকে প্রায় পুরোপুরি আলাদা।
রে-ফিনড মাছের খুলি আদিম প্রকৃতির কাঠামোর বেশ খানিকটা বিশেষায়নের মাধ্যমে নির্মিত।খুলির উপরিভাগ সুগঠিত,এবং যদিও এর হাঁড়সমূহ চতুষ্পদ প্রাণীদের অনুরূপ হাঁড়সমূহের সাথে সম্পর্কিত নয়,তবুও সুবিধার জন্য এগুলোকে একইভাবে নামকরণ করা হয়।খুলির বৃহৎ অক্ষিকোটর-জোড়ার পেছনে ছোট গালসদৃশ অংশ থাকে।উপরের চোয়ালটি মুলত প্রিম্যাক্সিলা থেকে তৈরি হয়,ম্যাক্সিলা টি আরো পেছনে অবস্থান করে এবং সিমপ্লেক্টিক নামের একটি অতিরিক্ত হাঁড় চোয়ালের সাথে খুলির বাকি অংশকে সংযুক্ত করে।
ফসিল লোব-ফিনড মাছের খুলির সাথে যদিও চতুষ্পদ প্রাণীদের খুলির সাদৃশ্য রয়েছে,লাংফিশের ক্ষেত্রে অনুরূপ সাদৃশ্য দেখা যায় না।এদের খুলির উপরিভাগ সুগঠিত নয়,অনেকগুলো বিসদৃশ হাঁড়ের সমন্বয়ে তৈরি,যার সাথে চতুষ্পদ প্রাণীদের খুলির উপরিভাগের কোন সাদৃশ্য নেই।এদের উপরের চোয়াল কেবলমাত্র টেরিগয়েড ও ভোমার নামক হাঁড় দিয়ে তৈরি,যেগুলোর প্রত্যেকটিতে দাঁত থাকে।খুলির অনেকটা অংশই তরুণাস্থি-নির্মিত, এবং কাঠামোটি বেশ সংক্ষিপ্ত।
চতুষ্পদ প্রাণী
প্রথম দিককার চতুষ্পদ প্রাণীদের খুলির সাথে তাদের লোব-ফিনড মাদেদের মধ্যবর্তী পূর্বপুরুষদের খুলির বিশেষ সাদৃশ্য ছিল।খুলির উপরিভাগ গঠিতে হত কয়েকটি প্লেট-সদৃশ হাঁড় দিয়ে,যাদের মাঝে ছিল ম্যাক্সিলা,ফ্রন্টাল, প্যারাইটাল এবং ল্যাক্রিমাল হাঁড়।এটা এন্ডোক্রেনিয়ামকে আবৃত করে রাখতো,যা ছিল হাঙর ও রে-মাছের তরুণাস্থি-নির্মিত খুলির সদৃশ। যেসব পৃথক হাঁড় দ্বারা মানুষের টেম্পোরাল হাঁড়টি গঠিত হয়,সেই একই হাঁড়গুলোর সমন্বয়ে এই খুলির উপরিভাগ তৈরি।মুখগহ্বরের উপরিভাগ চার-জোড়া হাঁড় নির্মিত একটি প্লেট দিয়ে গঠিত,যাতে ভোমার ও প্যালেটাইন হাঁড় রয়েছে।খুলির বেস গঠিত হয় একটি হাঁড়নির্মিত রিং দ্বারা,যেটি ফোরামেন ম্যাগনামকে এবং একটি মধ্যবর্তী হাঁড়কে ঘিরে থাকে;এগুলো আবার স্তন্যপায়ী প্রাণীদের অক্সিপিটাল হাঁড় ও স্ক্যাফয়েড হাঁড়ের অংশবিশেষের সমগোত্রীয়।সবশেষে,নিচের চোয়ালটি অনেকগুলো পৃথক হাঁড়ের সমন্বয়ে গঠিত,যাদের মধ্যে কেবল সবচেয়ে সামনেরটিই স্তন্যপায়ীদের ম্যান্ডিবল হাঁড়ের সমগোত্রীয়।
টিকে থাকা চতুষ্পদ প্রাণীদের মধ্যে পূর্ববর্তী অনেকগুলো হাঁড় হয় বিলুপ্ত হয়ে গেছে,অথবা একে অন্যের সাথে সংযুক্ত হয়ে নতুন কাঠামো তৈরি করেছে।
পাখি
পাখিদের খুলি সরীসৃপদের মতই ডায়াপ্সিড জাতীয়,যাতে একটি প্রিল্যাক্রিমাল ফসা আছে।খুলিতে আরো আছে একটি একক অক্সিপিটাল কণ্ডাইল। খুলি মূলত ৫টি হাঁড় দিয়ে গঠিত:ফ্রন্টাল(মাথার উপরিভাগ),প্যারাইটাল(মাথার পেছনভাগ)প্রি-ম্যাক্সিলা ও ন্যাসাল(উপরের ঠোঁট)এবং ম্যান্ডিবল(নিচের ঠোঁট)।একটি সাধারণ পাখির খুলির ওজন সাধারণত পাখির সম্পূর্ণ ওজনের প্রায় ১% হয়ে থাকে।চোখ খুলির অনেকটা অংশ জুড়ে থাকে,যার চারপাশে ছোটছোট হাঁড়নির্মিত একটি শক্ত আই-রিং থাকে।এই একই বৈশিষ্ট্য সরীসৃপদের মাঝেও লক্ষ্য করা যায়।
উভচর প্রাণী
টিকে থাকা উভচর প্রাণীদের খুলির আকার সাধারণত অনেকটাই সংক্ষিপ্ত,যেখানে বেশকিছু হাঁড় অনুপস্থিত অথবা তরুণাস্থি দ্বারা সম্পূর্ণ/আংশিকভাবে প্রতিস্থাপিত।স্তন্যপায়ী প্রাণী ও পাখিদের ক্ষেত্রে,নির্দিষ্টভাবে,খুলির বিশেষ গঠনগত পরিবর্তন সাধিত হয়েছিল বর্ধিষ্ণু মস্তিষ্কের বৃদ্ধি ঘটতে দেওয়ার জন্য। পাখিদের মাঝে খুলির বিভিন্ন হাঁড়ের সংযুক্তি বিশেষভাবে লক্ষণীয়,যেখানে হাঁড়গুলোকে আলাদাভাবে চেনা বেশ দুঃসাধ্য।
মানুষের খুলির গঠন
মানুষের খুলি একটি অস্থিনির্মিত কাঠামো,যা মানব-কঙ্কালের মস্তক গঠন করে।এটি মুখের কাঠামো ধরে রাখে এবং মস্তিষ্কের জন্য একটি গহ্বর তৈরি করে।অনাহ্য মেরুদণ্ডী প্রাণীর খুলির মত এটিও মস্তিষ্ককে বাইরের আঘাত থেকে রক্ষা করে।
মানুষের খুলির তিনটি পৃথক অংশ আছে,যেগুলোর ভ্রূণগত উৎপত্তিও ভিন্ন ভিন্ন- নিউরোক্রেনিয়াম,সুচার এবং মুখমণ্ডলীয় অস্থিকাঠামো(বা মেমব্রেনাস ভিসেরোক্রেনিয়াম)।নিউরোক্রেনিয়াম (বা মস্তিষ্কের বাক্স),মস্তিষ্ক ও ব্রেইনস্টেম কে আব্বৃত ও সুরক্ষিত করার জন্য সুরক্ষা গহবর তৈরি করে। খুলির উপরিভাগের হাঁড়গুলো একসাথে ক্যালভেরিয়া(বা খুলির টুপি) তৈরি করে।মেমব্রেনাস ভিসেরোক্রেনিয়াম এ ম্যান্ডিবল হাঁড়টিও অন্তর্ভুক্ত।
সুচার হল,নিউরোক্রেনিয়াম এর হাঁড়গুলোর মধ্যকার দৃঢ় সংযোগস্থল।
মুখমণ্ডলীয় অস্থিকাঠামো তৈরি হয় মুখমণ্ডল গঠনকারী হাঁড়সমূহ দ্বারা।
মানুষের খুলির হাঁড়সমূহ
ম্যান্ডিবল ছাড়া,খুলির বাকি সব হাঁড়ই পরস্পরের সাথে যুক্ত থাকে সুচারের মাধ্যমে,যা কিনা সিনআর্থ্রোডায়াল(অনড়) ধরনের জয়েন্ট;যা অসিফিকেশন প্রক্রিয়ার সৃষ্ট এবং যার মাঝে বিদ্যমান "শার্পি'স ফাইবার" একে কিছুটা নমনীয়তা দান করে।কখনো কখনো সুচারের মাঝেও অতিরিক্ত হাঁড়ের টুকরো উপস্থিত থাকতে পারে,যেগুলোকে ওরমিয়ান হাঁড় বা সুচারাল হাঁড় বলা হয়।এই ধরনের হাঁড় সাধারণত ল্যাম্বডয়েড সুচারে পাওয়া যায়।
সাধারণভাবে,মানুষের খুলিতে ২২টি হাঁড় থাকে:৮টি নিউরোক্রেনিয়াম বা মস্তিষ্কের আবরণকারী হাঁড় এবং ১৪টি মুখমণ্ডলীয় হাঁড়। নিউরোক্রেনিয়াম এর ৮টি হাঁড় হল- অক্সিপিটাল হাঁড়,একজোড়া টেম্পোরাল হাঁড়,একজোড়া প্যারাইটাল হাঁড়,স্ফেনয়েড হাঁড়,ইথময়েড হাঁড় ও ফ্রন্টাল হাঁড়। মুখমণ্ডল এর ১৪টি হাঁড় হল- ভোমার,২টি নিম্নস্থ ন্যাসাল কঙ্কা,২টি ন্যাসাল হাঁড়,২টি ম্যাক্সিলা,ম্যান্ডিবল, ২টি প্যালেটাইন, ২টি জাইগোম্যাটিক ও ২টি ল্যাক্রিমাল হাঁড়। কেউ কেউ জোড়া জোড়া হাঁড়গুলোকে একটি হাঁড় হিসেবে বিবেচনা করেন,যেমন অনেকে ম্যাক্সিলাকে একটি একক হিসেবে দেখেন,যার দুটি হাঁড় এর দুটি পৃথক অংশ।আবার কেউ কেউ হাইয়য়েড হাঁড় বা মধ্যকর্ণের তিনটি ক্ষুদ্র হাঁড়কেও এতে অন্তর্ভুক্ত করেন,তবে মানুষের খুলির হাঁড়ের সংখ্যা সচরাচর ২২টিই ধরা হয়।
এই হাঁড়গুলোর মাঝে- নিউরোক্রেনিয়াম এর অক্সিপিটাল,প্যারাইটাল,ফ্রন্টাল এবং মুখমণ্ডল এর ন্যাসাল,ল্যাক্রিমাল ও ভোমার হাঁড়সমূহ চ্যাপ্টাকৃতির হাঁড়।
ক্যাভিটি এ ফোরামেনসমুহ
খুলিতে রয়েছে অনেক সাইনাস,প্যারান্যাসাল সাইনাস নামক বায়ুপূর্ণ গহ্বর এবং অসংখ্য ফোরামিনা।সাইনাসগুলো শ্বাশনালীর আবরণী কোষ দিয়ে আবৃত থাকে।এদের কাজ হল: খুলির ওজন হ্রাস করা,কণ্ঠে অনুরণন সংযোজন এবং নাকের মধ্য দিয়ে আগত বাতাসকে উষ্ণ ও আর্দ্র করা।
ফোরামিনা হল খুলিতে বিদ্যমান ছোট ছোট ছিদ্র।এদের মাঝে সবচেয়ে বড় ছিদ্রটিকে বলে ফোরামেন ম্যাগনাম,যার মধ্য দিয়ে সুষুম্নাকাণ্ড,কিছু স্নায়ু ও অনেক রক্তনালী গমন করে।
প্রোসেস
মানুষের খুলিতে থাকা প্রোসেস বা উদগত অংশগুলো হল: ম্যাস্টয়েড প্রোসেস এবং জাইগোম্যাটিক প্রোসেস সমূহ।
মানুষের খুলির ভ্রূণগত উৎপত্তি
খুলি একটি জটিল কাঠামো,এর হাঁড়সমূহ অন্তঃমেমব্রেন এবং অন্তঃকণ্ড্রিয়াল-উভয় প্রকার অসিফিকেশন দ্বারা সৃষ্ট।খুলির উপরিভাগের হাঁড়গুলো,মুখমণ্ডলীয় হাঁড়সমূহ ও ণিউরোক্রেনিয়াম এর দুইপাশের হাঁড়গুলো ডার্মাল হাঁড়;যা অন্তঃমেমব্রেন অসিফিকেশন এর মাধ্যমে সৃষ্ট।যদিও টেম্পোরাল হাঁড় অন্তঃমেমব্রেন অসিফিকেশন এর মাধ্যমে সৃষ্ট;এন্ডোক্রেনিয়াম, মস্তিষ্ক ধারণকারী হাঁড়সমূহ(অক্সিপিটাল,স্ফেনয়েড ও ইথময়েড) মূলত অন্তঃকন্ড্রিয়াল অসিফিকেশন এর মাধ্যমে সৃষ্ট। আবার ফ্রন্টাল ওও প্যারাইটাল হাঁড়দ্বয় সম্পূর্ণভাবে অন্তঃমেমব্রেনাস।খুলির বেস এবং ফোসাসমূহ;সম্মুখ,মধ্যবর্তী ও পশ্চাৎ ক্রেনিয়াল ফোসা-এদের জ্যামিতিক অনুপাত খুব দ্রুত পরিবর্তিত হয়।সম্মুখ ক্রেনিয়াল ফোসাটি মূলত গর্ভাবস্থার প্রথম তিন মাসে পরিবর্তিত হয়,আর খুলির জন্মগত ত্রুটিগুলো মূলত এই সময়েই ঘটে।
নবজাতকের মাথার খুলি সাধারণত শরীরের অন্যন্য অংশের অনুপাতে বড় হয়।আর মুখমণ্ডলীয় অস্থিকাঠামোটি ক্যালভেরিয়ার এক সপ্তমাংশ হয়(যা একজন প্রাপ্তবয়স্ক মানুষের ক্ষেত্রে অর্ধেক)।খুলির বেস খাটো ও সরু হয়,যদিও অন্তঃকর্ণ প্রায় প্রাপ্তবয়স্কদের সমান আকৃতির হয়।
মানুষের খুলির প্রায়োগিক গুরুত্ব
ক্রেনিওসাইনোস্টোসিস হল এমন একটি অবস্থা,যেখানে একটি শিশুর এক বা একাধিক তন্তুময় সুচারের সংযুক্তি ঘটে,যার ফলে খুলির বৃদ্ধি প্রক্রিয়ায় পরিবর্তন আসে।খুলিটি তখন সুচারের অনুলম্বভাবে বাড়তে পারে না,ফলে এটি আনুভূমিকভাবে বাড়তে থাকে।কখনো কখনো এই সমস্যাযুক্ত খুলিটি বর্ধিষ্ণু মস্তিষ্কের জন্য প্রয়োজনীয় স্থান করে দিতে পারে,কিন্তু সেক্ষেত্রেও একটি অস্বাভাবিক আকৃতির মাথা ও অস্বাভাবিক মুখমণ্ডল তৈরি হয়।আবার যেসব ক্ষেত্রে খুলিটি বর্ধিষ্ণু মস্তিষ্কের জন্য প্রয়োজনীয় স্থান করে দিতে পারে না,সেসব ক্ষেত্রে ক্রেনিওসাইনোস্টোসিস এর ফলে অন্তঃমস্তিষ্ক চাপ বাড়তে থাকে,যার ফলে দৃষ্টিশক্তি ব্যহত হওয়া,ঘুমের অপ্রতুলতা,খাদ্যগ্রহণের অসুবিধা এমনকি মানসিক প্রতিবন্ধিতাও দেখা দিতে পারে।
কপার বিটেন স্কাল হল এমন একটি অবস্থা,যেখানে অতিরিক্ত অন্তঃমস্তিষ্ক চাপ খুলির অভ্যন্তরভাগককে বিকৃত করে দেয়।এই ধরনের নামকরণের কারণ হল,খুলির অভ্যন্তরভাগে কামারদের ব্যবহৃত বল-পিন হাতুড়ির আঘাতের অনুরূপ পরিবর্তন পরিলক্ষিত হয়। শিশুদের মাঝে এটা সবচেয়ে বেশি দেখা যায়।
আঘাত ও চিকিৎসা
মস্তিষ্কের আঘাত মৃত্যুর ঝুঁকিও বয়ে আনতে পারে।সাধারণত খুলি তার মজবুত কাঠামোর মাধ্যমে মস্তিষ্ককে আঘাত থেকে রক্ষা করে;খুলি হল প্রকৃতিতে প্রাপ্ত সবচেয়ে মজবুত কাঠামোগুলোর একটি,যার এক সেন্টিমিটার ব্যাসার্ধ কমাতে এর উপর এক টন ওজন প্রয়োগ করতে হবে।তবে,অনেক সময়,মাথার আঘাত থেকে সাবডুরাল হেমাটোমা-র মত প্রক্রিয়ার কারণে অন্তঃমস্তিষ্ক চাপ বৃদ্ধি পেতে পারে।এসব ক্ষেত্রে,অতিরিক্ত অন্তঃমস্তিষ্ক চাপের প্রভাবে ফোরামেন ম্যাগনাম দিয়ে মস্তিষ্ক নিচে নেমে যেতে পারে,কারব মস্তিষ্কের প্রসারিত হওয়ার আর কোন জায়গা নেই;যার ফলে উপর্যুপরি মস্তিষ্কের আঘাত,এমনকি মৃত্যুও হতে পারে,যদি না দ্রুত অস্ত্রোপচার এর মাধ্যমে অন্তঃমস্তিষ্ক চাপ কমানো হয়।এই কারবেই,মাথায় আঘাত পাওয়া ব্যক্তিদের নিবিড় পর্যবেক্ষণে রাখা হয়।
নিওলিথিক সময়ে ফিরে গেলে দেখা যায়,সে সময় ট্রেপ্যানিং নামের এক প্রকার অস্ত্রোপচার করা হত। সেখানে খুলিতে একটি ছিদ্র করা হত। ঐ সময়কার খুলিসমূহ পরীক্ষা করে দেখা গেছে যে,এই ধরনের রোগীরা অনেকসময় এই ধরবের অস্ত্রোপচার এর পরে অনেক বছর বেঁচে থাকত।আবার এও হতে পারে, যে এই ট্রেপ্যানিং প্রক্রিয়াটি কেবল ধর্মীয় আচার হিসেবে পালন করা হতো।এই প্রক্রিয়াটি এখনো টিকে আছে,তবে একে সাধারণভাবে ক্রেনিওটোমি বলা হয়।
২০১৩ সালের মার্চে,মার্কিন যুক্তরাষ্ট্রে প্রথমবারের মত,গবেষকরা মাথার খুলির একটি বড় অংশকে প্রিসিশন-অর্থাৎ একটি ত্রিমাত্রিক-প্রিন্টেড পলিমার ইমপ্ল্যান্ট দ্বারা প্রতিস্থাপিত করতে সক্ষম হন।এরও ৯ মাস পর,একজন ডাচ-মহিলার মাথার খুলিকে ত্রিমাত্রিক-প্রিন্টেড প্লাস্টিক পলিমার দ্বারা সম্পূর্ণভাবে প্রতিস্থাপিত করা হয়। ঐ ভদ্রমহিলা হাইপারঅস্টোসিসে ভুগছিলেন,যার কারণে তার খুলির পুরুত্ব বেড়ে গিয়ে মস্তিষ্কের উপর চাপ প্রয়োগ করছিল।
ন্যাশনাল ইন্সটিটিউট অফ হেলথ (NIH) এর অর্থায়নে বোস্টনের হার্ভার্ড মেডিকেল স্কুলের গবেষকদের দ্বারা ২০১৮সালে পরিচালিত এক স্টাডিতে দেখা যায়,মস্তিষ্কের কোন অংশে আঘাতের কারণে প্রদাহ ঘটলে অস্থিমজ্জা ও প্রতিরক্ষাকাড়ী কোষসমূহ রক্তনালীর মধ্য দিয়ে না গিয়ে বরং মস্তিষ্কের ভেতরে থাকা ক্ষুদ্র ক্ষুদ্র চ্যানেলের মাধ্যমে ঐ স্থানে পৌছায়।
লিঙ্গান্তর প্রক্রিয়া
অস্ত্রোপচার এর মাধ্যমে লিঙ্গঃত দ্বৈততা বহনকারী খুলির পরিবর্তন সাধন,মুখমণ্ডলে নারীভাব আনার অস্ত্রোপচারের অংশ হিসেবে করা হয়ে থাকে,যা কয়েকটি অস্ত্রোপচার পদ্ধতির সমন্ব্য;যার মাধ্যমে পুরুষালী চেহারার গঠনকে নারীজাতীয় আদর্শ মুখমণ্ডলের আকৃতি প্রদানের চেষ্টা করা হয়। লিঙ্গান্তরিত মানুষদের জন্য এই প্রক্রিয়াটি চিকিৎসার একটি গুরুত্বপূর্ণ অংশ।
মানুষের খুলির সামাজিক ও সাংস্কৃতিক দিক
কৃত্রিমভাবে খুলির বিকৃতি সাধন কিছু কিছু আদি সংস্কৃতিতে বেশ বড় একটি ঐতিহাসিক চর্চা।শিশুদের খুলির আকৃতি পরিবর্তনের জন্য তার ও কাঠের বোর্ড ব্যবহার করে খুলির উপর চাপ প্র‍্যোগ করা হতো।জন্মের পরপরই এই প্রক্রিয়া শুরু হতো এবং বেশ কয়েক বছর ধরে চলত।
অস্থিবিদ্যা
মুখমণ্ডল এর মতো, খুলি এবং দাঁতও একজন মানুষের পূর্ব ইতিহাস ও উৎপত্তি নির্দেশ করতে পারে।
সেরিনা
সেরেনা (セレナ) পোকেমন সিরিজের একটি কাল্পনিক চরিত্র। ২০১৩ সালে মুক্তি পাওয়া ভিডিও গেম Pokémon X এবং Y-তে সর্বপ্রথম উপস্থিত হয়। অ্যানিমেতে পোকেমন দ্য সিরিজ: XY-তে কালোস অঞ্চলে অ্যাশের ভ্রমণ সঙ্গী হিসাবে তাকে দেখা যায়।
নামকরণ
জাপানি নাম সেরেনা। শুধুমাত্র ইংরেজি উচ্চারণে ভিন্নতার জন্য সেরিনা নামকরণ করা হয়েছে। অবশ্য ভিডিও গেমে তার নাম ইয়োভোনে গ্যাবেনা বা ওয়াই (Y)।
জাঙ্গালিয়া ইউনিয়ন, কালীগঞ্জ
জাঙ্গালিয়া ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
ইতিহাস
শীতলক্ষার নদছ তীরে গড়ে উঠা কালীগঞ্জ উপজেলার একটি অঞ্চল হলো জাঙ্গালীয়া ইউনিয়ন। কালপরিক্রমায় আজ জাঙ্গালীয়া ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সমুজ্জ্বল।
অর্থনীতি
কৃষি
শিক্ষা প্রতিষ্ঠান
শিক্ষার হার65%
যোগাযোগ ব্যবস্থা
উপজেলা সদর থেকে যোগাযোগ মাধ্যম – সিএনজি/টেম্পূ।) চলাচল করে।
হাট-বাজার
মোট ০৭ টি বাজার রয়েছে - ১.জাংগালিয়া বাজার ২.আওড়াখালি বাজার ৩.পুনসহি বাজার ৪.আজমতপুর বিশ্বরোড চৌরাস্তা বাজার ৫.দুবুরিয়া বাজার ৬.নরুন বাজার ৭.নরুন সোম-বাজার
উম্মে রুমান বিনতে আমির
উম্মে রুমান বিনতে আমির ইবনে উয়াইমির ইবনে আবদু শামস ইবনে ইত্তাব ইবনে উযাইনা আল নিনানিয়া (মৃত্যু- ৬ষ্ঠ হিজরি)   যিনি উম্মে রুমান বা উম্মে রাওমান নামে পরিচিত মুহাম্মাদ এর শাশুড়ি ও সাহাবা ছিলেন। তিনি উম্মুল মুমীনিন আয়িশা র মা ছিলেন।
নাম ও বংশ পরিচয়
উম্মে রুমানের নাম নিয়ে মতানৈক্য রয়েছে, ইবনে ইসহাক বলেছেন, তার আসল নাম যায়নাব। অনেকে বলেছেন তার নাম দা'আদ। তবে তিনি ইতিহাসে উম্মে রুমান নামে পরিচিত ছিলেন। তার স্বামীর নাম ছিলো আবদুল্লাহ ইবনে আল হারিস।
ইসলাম পূর্ব জীবন
আরব উপ-দ্বীপের আস-সারাত অঞ্চলে উম্মে রুমানের জন্ম হয় এবং সেখানেই বেড়ে ওঠেন। উম্মে রুমানের স্বামী আবদুল্লাহ ইবনে আল হারিস মক্কায় বসবাসের ইচ্ছায় আস সারাত থেকে তার স্ত্রী উম্মে রুমান ও ছেলে আত তুফাইল ইবনে আবদুল্লাহ কে সঙ্গে নিয়ে মক্কায় আসেন এবং আবু বকরের সাথে পারিবারিক চুক্তিবদ্ধ হন। এভাবে তিনি আবু বকরের আশ্রয়ে পরিবারসহ মক্কায় বসবাস শুরু করেন। অল্প কিছু দিনের মধ্যে তিনি মারা গেলে উম্মে রুমান বিধবা হয়ে পরেন। পরে আবু বকর তাকে বিবাহ করে নিজের পরিবারের সাথে সংযুক্ত করে নেন। এই ঘরেই জন্মগ্রহণ করেন আয়িশা ও আবদুর রহমান ইবনে আবু বকর। পরবর্তীকালে এই আয়িশা উম্মুল মুমিনীন হন।
আবু বকরের প্রথম স্ত্রী ছিলেন কুতাইলা বিনতে আবদিল উযযা আল আমিরিয়া এর গর্ভে আবদুল্লাহ ইবনে আবু বকর ও মেয়ে আসমা বিনতে আবু বকর জন্মগ্রহণ করেন।
ইসলাম গ্রহণ ও হিজরত
উম্মে রুমান ইসলামের প্রাথমিক যুগেই তার স্বামী আবু বকরের দাওয়াতে ইসলাম গ্রহণ করেন। এরপর তার স্বামী আবু বকর ও মুহাম্মাদ মক্কা থেকে মদিনায় হিজরত করে পালিয়ে যেতে বাধ্য হন। তখন মদিনায় পৌঁছার পরেই নবি যায়িদ ইবনে হারিসা ও আবু রাফি কে মক্কায় পাঠান তার পরিবারকে নেওয়ার জন্য। সেই তাদের সাথে উম্মে আবু বকরের পরিবারের উম্মে রুমান,আসমা,আয়িশা ও আবদুল্লাহ ও মদিনায় হিজরত করেন।
এই দলের সঙ্গে তালহা ইবন উবাইদিল্লাহ, উম্মে কুলসুম বিনতে মুহাম্মাদ, ফাতিমা, উম্মুল মু’মিনীন সাওদা বিনতে জামআ, উম্মে আয়মান ও উসামা ইবনে যায়িদ যোগদান করেন।
উম্মে রুমান মদিনা শহরের আবহাওয়া নিজেদের অনুকূলে না হওয়ার জন্য সন্তান-সন্তানাতিদের নিয়ে মদিনার নিকটবর্তী বনু আল হারিস ইবনে খাযরাজে র মহল্লায় অবতরণ করেন এবং সাত-আট মাস এখানেই বসবাস করেন। এর মাঝেও আয়িশা ও আবু বকর মারাত্মক অসুস্থ হয়ে পরেন,পরে উম্মে রুমানের সেবায় পুনরায় সুস্থ হন।
পারিবারিক জীবন
উম্মে রুমান একজন ধর্মপরায়ণ ও আথিত্যপরায়ন মহিলা ছিলেন। ইসলাম গ্রহণের পর থেকেই নিজেকে এবং নিজের পরিবারকে ইসলামের জ্ঞান আহরণ ও আচার-আচরণ শিক্ষায় একান্ত মনোনিবেশ করেন। তিনি ঘর গৃহস্থালীর কাজের পাশাপাশি ছেলে আবদুর রহমান ও মেয়ে আয়িশা র তত্ত্বাবধানে অত্যধিক যত্নবান ছিলেন। ইসলামী শিক্ষায় সন্তানদের গড়ে তোলার একান্ত প্রচেষ্টা তিনি করতে থাকেন, এরই প্রতিফলন পরবর্তী জীবনে দেখা যায় আয়িশা ও আবদুর রহমানদের মধ্যে। উম্মে রুমানের তীক্ষ্ণ বুদ্ধিমত্তা ও ইসলামী শিক্ষা এই পরিবারকে আদর্শ স্থানে পরিণত করে।
একদিন মুহাম্মাদ আবু বকরের গৃহে এসে দেখেন, দরজার চৌকাঠে হেলান দিয়ে আয়িশা কান্না করছে। তিনি উম্মে রুমানকে বললেন,আপনি আমার কথায় গুরুত্ব দেননি(পূর্বে আয়িশাকে বকতে নিষেধ করেছিলেন)। উম্মে রুমান বললেন:ইয়া রাসূলাল্লাহ! এ মেয়ে আমার বিরুদ্ধে তার বাপের কাছে কথা বলে। মুহাম্মাদ বললেন :আয়িশা যা কিছু করুক না কেন তাকে কষ্ট দিবেন না।
খাওলা বিনতে হাকিম উম্মে রুমান বিনতে আমিরে র সম্মতিতে আয়িশা ও মুহাম্মাদ এর বিবাহের সম্বোধন করেছিলেন।
আয়িশার বিরুদ্ধে দুর্নাম
হিজরী ৬ষ্ঠ সনে মুরাইসীর যুদ্ধ থেকে ফেরার পথে কিছু দুষ্টচক্র আয়িশার চরিত্রে কলঙ্কজ লেপনের উদ্দেশ্যে দুর্নাম রটিয়ে দেয়। প্রায় এক মাস যাবত এই মিথ্যা দোষারোপের কথা মদীনার সমাজে চলতে থাকে। উম্মে রুমান এই কথা শোনার পরেই পর জ্ঞান হারিয়ে মাটিতে পড়ে যান। যুদ্ধ থেকে ফিরে কঠিন এই এক মাস আয়িশা তার মায়ের নিকট থাকেন। এরপরে আল্লাহ্‌ কুরআনের আয়াত অবতীর্ণ করে আয়িশার সতীত্বের ঘোষণা দেন। এতে মা-মেয়ের আনন্দের কোন শেষ ছিলোনা।
মৃত্যু
আয়িশার গুজব রটনার ঘটনায় উম্মে রুমান শারীরিক ও মানসিকভাবে বিধ্বস্ত হয়ে পরেন এবং অসুস্থ হয়ে পরেন। এভাবেই তিনি হিজরী ৬ষ্ঠ সনের যিলহাজ্জ মাসে তিনি মদিনায় ইনতিকাল করেন। ইতিহাসবিদগণের মতে,মুহাম্মাদ মাত্র পাঁচ ব্যক্তির কবরে নেমে লাশ শায়িত করেছেন তাদের মধ্যে তার শাশুড়ি উম্মে রুমান বিনতে আমির একজন।  মুহাম্মাদ তাকে জান্নাতীও বলেছেন।
ক্যারেন সামার
ক্যারেন সামার (জন্মঃ ২২ জুলাই, ১৯৬২) একজন মার্কিন নারী যৌন শিল্পী
প্রথমিক জীবন
প্রাথমিকভাবে তিনি টারজানা এবং লস অ্যঞ্জেলস এ তার জীবন শুরু করেন। যৌন শিল্পে পদার্পণের আগে তিনি এক্সট্রা, ফোটো ডবল, স্ট্যান্ড-ইন, ও প্রডাকশন অ্যাসিস্ট্যান্ট ইত্যাদি কাজ করতেন, তিনি তার ১৮ থেকে ২০ বছর বয়সেরকালের মধ্যে দ্য ডাকজ অব হ্যাজ্জার্ডে তিন বছর কাজ করেন
কর্মজীবন
ক্যারেন সামার জিম সাউথ কর্তৃক প্রথম বারের মতো প্রাপ্তবয়স্ক চলচ্চিত্র জগতের সাথে পরিচিত হন। এরপর সে তার ২০তম জন্মদিনের চারদিন আগে ১৯৮২ সালে ববী হল্যান্ডারের সাথে প্রথমবার নগ্ন চিত্র তোলে।  চলচ্চিত্রে প্রথম দেখা যায় স্যাডেস অব এক্সট্যাসি নামক একটি ছবিতে  তিনি প্রাথমিকভাবে কেরিয়ারের প্রায় ছয় মাস তার বর্তমান পর্যায় নামের এটা পরিবর্তন করার আগে মঞ্চ-নাম রিকি লেন ব্যবহার করতেন। ১৯৯৩ সালে ক্যারেন যৌন-শিল্পে হোতে দূরে সরে আসেন।  তিনি তার অভিনয়জীবনের শেষ পাঁচ বছরের অধিকাংশই একজন বৈশিষ্ট্য নর্তকী এবং প্যারডি ইত্যাদি কাজ কোরে অতিবাহিত করেন।
২০১৪ সালে, ক্যারেন আবার যৌন শিল্পে ফিরে আসেন নিনা হার্টলীর কারণে, যে ​​তার প্রাপ্তবয়স্ক চলচ্চিত্র ক্যারিয়ার পুনরায় শুরু করার জন্য উৎসাহিত করেছিল। তিনি বর্তমানে তার xxx পোর্নস্টার রেডিও নমে নিজস্ব অনুষ্ঠান পরিচালনা করছেন। তিনি সোনী মেলনের সাথে মিলিত ভাবে "সামারসান প্রডাকশনস" নামে ২০১৫ সালে একটি প্রডাকশন কোম্পানি শুরু করেছেন।
আইলিন উইলিয়ামস
আইলিন থিওডোরা উইলিয়ামস (আইলিন; ১৯২৪-২০১৫) ছিলেন একজন কৃষ্ণাঙ্গ কানাডীয় সক্রিয়কর্মী এবং কানাডীয় নারী নিগ্রো অ্যাসোসিয়েশনের  প্রতিষ্ঠাতা সদস্য।
প্রারম্ভিক জীবন
ফ্রান্সিস লুইস গোলিঞ্জার এবং উইলিয়াম বার্ট্রাম গোলিঞ্জারের কন্যা থিওডোরা উইলিয়ামস আইলিন গোলিঞ্জার টরেন্টোতে জন্মগ্রহণ করেছিলেন। তিনি ডিউক অফ ইয়র্ক পাবলিক স্কুল ও নর্দান মাধ্যমিক বিদ্যালয়ের লেখাপড়া করেছিলেন।
তিনি টরন্টোর প্রথম ব্যাপটিস্ট চার্চে যোগ দিয়েছিলেন এবং কিশোরী বয়সে প্রায়শই ইউনিভার্সাল নিগ্রো ইমপ্রুভমেন্ট অ্যাসোসিয়েশন (ইউএনআইএ) হলে বিভিন্ন অনুষ্ঠানে অংশ নিতেন।
তিনি ২০১৫ সালের ৩১ আগস্টে মিসিসাগায় মৃত্যুবরণ করেছেন।
সম্মাননা
আইলিন উইলিয়ামস হলেন শ্রীমতি ডাউনা ই জোন্স-সিমন্ডস, ড. জেন অগস্টাইন এবং ডেনিস ও'নিল গ্রিন প্রণীত "সুশিক্ষিত ১০০ কৃষ্ণাঙ্গ কানাডীয় নারী - ২০১৬ এর প্রথম সংস্করণ" বইতে অন্তর্ভুক্ত মরণোত্তর সম্মাননাপ্রাপ্ত নয়জন নারীর মধ্যে একজন।
চট্টগ্রাম সিটি কর্পোরেশন
চট্টগ্রাম সিটি কর্পোরেশন (চসিক) বাংলাদেশের বাণিজ্যিক রাজধানী ও দ্বিতীয় বৃহত্তম শহর চট্টগ্রামের স্থানীয় সরকার সংস্থা, যা সার্বিকভাবে চট্টগ্রাম মহানগরীর পরিচালনের দায়িত্ব পালন করে থাকে।
আয়তন
চট্টগ্রাম সিটি কর্পোরেশনের মোট আয়তন ১৬০.৯৯ বর্গ কিলোমিটার।
জনসংখ্যা
২০২২ সালের জনশুমারি ও গৃহগণনা অনুযায়ী চট্টগ্রাম সিটি কর্পোরেশনের মোট জনসংখ্যা ৩২,২৭,২৪৬জন। এর মধ্যে ১৬,৭৩,৬২৭ জন পুরুষ, ১৫,৫৩,২৫২ জন মহিলা এবং ৩৬৭ জন হিজড়া রয়েছে। এছাড়াও জনসংখ্যার ঘনত্ব প্রতি বর্গকিলোমিটারে ২০,৭৬৭ জন।
অবস্থান ও সীমানা
বাংলাদেশের দক্ষিণ-পূর্বাংশে ২২°১৩' থেকে ২২°২৭' উত্তর অক্ষাংশ এবং ৯১°৪০' থেকে ৯১°৫৩' পূর্ব দ্রাঘিমাংশ জুড়ে চট্টগ্রাম সিটি কর্পোরেশনের অবস্থান। এর দক্ষিণে আনোয়ারা উপজেলা; পূর্বে পটিয়া উপজেলা কর্ণফুলী উপজেলা, বোয়ালখালী উপজেলা ও রাউজান উপজেলা; উত্তরে হাটহাজারী উপজেলা ও সীতাকুণ্ড উপজেলা এবং পশ্চিমে সীতাকুণ্ড উপজেলা ও বঙ্গোপসাগর অবস্থিত।
ইতিহাস
১৮৬৩ সালের ২২ জুন 'চট্টগ্রাম মিউনিসিপ্যালিটি' গঠিত হয়। ১৯৮৪ সালে এর প্রশাসন ও কার্যক্রম পরিচালনার জন্য ১৮ জন কমিশনারের সমন্বয়ে পরিষদ গঠন করা হয়। সে সময়ে চট্টগ্রাম শহরের সাড়ে চার বর্গমাইল এলাকা উক্ত মিউনিসিপ্যালিটির আওতাধীন ছিল। প্রথমে ৪টি ওয়ার্ডে মিউনিসিপ্যালিটি বিভক্ত থাকলেও ১৯১১ সালে এ, বি, সি, ডি এবং ই নামে ৫টি ওয়ার্ড সৃষ্টি করা হয়। জে ডি ওয়ার্ড ছিলেন চট্টগ্রাম মিউনিসিপ্যালিটির প্রথম প্রশাসক এবং খান বাহাদুর আবদুচ ছত্তার ছিলেন প্রথম নির্বাচিত চেয়ারম্যান। পরবর্তীতে ত্রিশ বছর ধরে চেয়ারম্যান ছিলেন নূর আহমদ।
১৯৭৭ সালের ২৯ জুন চট্টগ্রাম মিউনিসিপ্যালিটির নাম পরিবর্তন করে 'চট্টগ্রাম পৌরসভা' নামকরণ করা হয়। চট্টগ্রাম পৌরসভার প্রথম নির্বাচিত চেয়ারম্যান ছিলেন ফজল করিম। এই পৌরসভার কাজ ছিল শহুরেদের কাছ থেকে আসাম বেঙ্গল রেলওয়ে কোম্পানির হোল্ডিং ও জেটি কর, গৃহায়ণ কর, ভূমি কর এবং (১৮৯৬ সাল থেকে) পয়ঃনিষ্কাশন কর আদায় করা। ১৯০৬ সাল থেকে শুরু হয় ফেরি কর ও টোল কর আদায়। ১৯৫‌৬ সালে কর আদায়ের সাফল্যের জন্য চট্টগ্রাম পৌরসভার প্রথম সরকারি অর্থ সাহায্যের জন্য সরকারি অর্থ সাহায্যের তালিকায় নথিভুক্ত হয়।
১৯৮২ সালের ১৬ সেপ্টেম্বর চট্টগ্রাম পৌরসভাকে 'চট্টগ্রাম মিউনিসিপ্যাল কর্পোরেশনে' উন্নীত করা হয়। এই সময়ে এর আওতাধীন এলাকা হয় সর্বমোট ৬০ বর্গমাইল। প্রশাসক হিসেবে নিযুক্ত হন ব্রিগেডিয়ার মফিজুর রহমান চৌধুরী।
১৯৯০ সালের ৩১ জুলাই চট্টগ্রাম মিউনিসিপ্যাল কর্পোরেশনের নাম পরিবর্তিত করে 'চট্টগ্রাম সিটি কর্পোরেশন' নামকরণ করা হয়। সরকার কর্তৃক মাহমুদুল ইসলাম চৌধুরীকে মেয়র নিযুক্ত করা হয়। পরবর্তীতে ১৯৯৪ সালের প্রথম নির্বাচন পর্যন্ত মীর মোহাম্মদ নাছির উদ্দীন মেয়র হিসেবে দায়িত্ব পান। ১৯৯৪ সালের প্রথম নির্বাচনে এবিএম মহিউদ্দীন চৌধুরী মেয়র নির্বাচিত হন। সর্বশেষ ২০১৫ সালের সিটি কর্পোরেশন নির্বাচনে মেয়র নির্বাচিত হন আ জ ম নাছির উদ্দিন।
সেবা সমূহ
চট্টগ্রাম সিটি কর্পোরেশন শহরের মৌলিক অবকাঠামো পরিচালনা ও প্রদানের জন্য কাজ করে।
ওয়ার্ডসমূহ
থাম্ব|Center|250px|চট্টগ্রাম সিটি কর্পোরেশনের ওয়ার্ডসমূহ
চট্টগ্রাম সিটি কর্পোরেশনে বর্তমানে ৪১টি ওয়ার্ড রয়েছে।
প্রশাসনিক এলাকা
১৯৭৮ সালের ৩০ নভেম্বর চট্টগ্রাম মহানগরীকে হাটহাজারী উপজেলার একটি ওয়ার্ড সহ আরো ৬টি মেট্রোপলিটন থানার অধীনে সর্বমোট ৪১টি ওয়ার্ডে বিভক্ত করা হয়।
পরবর্তীতে ২০০০ সালের ২৭ মে ৬টি মেট্রোপলিটন থানাকে বিভক্ত করে আরো ৫টি ও কর্ণফুলী নদীর দক্ষিণ-পূর্বাংশের ৮টি ইউনিয়ন (১টির আংশিক) নিয়ে গঠিত কর্ণফুলী থানাসহ সর্বমোট ৬টি নতুন মেট্রোপলিটন থানা গঠিত হয়।
২০১৩ সালের ৩০ মে তৃতীয় ধাপে ৭টি মেট্রোপলিটন থানাকে বিভক্ত করে নতুন আরো ৪টি মেট্রোপলিটন থানা গঠন করা হয়।
চট্টগ্রাম মহানগরীতে বর্তমানে ১৬টি থানা রয়েছে।
বুড়ার
বুড়ার (Burhar) ভারতের মধ্য প্রদেশ রাজ্যের শাহদোল জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮২ মিটার (১৫৮১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বুড়ার শহরের জনসংখ্যা হল ১৭,৭৪৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বুড়ার এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
দক্ষিণ মিঠাছড়ি ইউনিয়ন
দক্ষিণ মিঠাছড়ি বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
আয়তন
দক্ষিণ মিঠাছড়ি ইউনিয়নের আয়তন ১০,০৮৮ একর (৪০.৮২ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী দক্ষিণ মিঠাছড়ি ইউনিয়নের লোকসংখ্যা ২৬,১৩২ জন। এর মধ্যে পুরুষ ১৩,১০৭ জন এবং মহিলা ১৩,০২৫ জন। এ ইউনিয়নে রাখাইন ও মগ উপজাতি বাস করে।
অবস্থান ও সীমানা
রামু উপজেলার দক্ষিণ-পশ্চিমাংশে দক্ষিণ মিঠাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পূর্বে কাউয়ারখোপ ইউনিয়ন ও রাজারকূল ইউনিয়ন, উত্তরে চাকমারকূল ইউনিয়ন ও কক্সবাজার সদর উপজেলার ঝিলংজা ইউনিয়ন, উত্তর-পশ্চিমে কক্সবাজার সদর উপজেলার ঝিলংজা ইউনিয়ন এবং দক্ষিণ-পশ্চিম ও দক্ষিণে খুনিয়াপালং ইউনিয়ন অবস্থিত।
প্রশাসনিক কাঠামো
দক্ষিণ মিঠাছড়ি ইউনিয়ন রামু উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি উমখালী, চেইন্দা ও দক্ষিণ মিঠাছড়ি এ ৩টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
দক্ষিণ মিঠাছড়ি ইউনিয়নের সাক্ষরতার হার ২১.৮২%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
দক্ষিণ মিঠাছড়ি ইউনিয়নে যোগাযোগের প্রধান সড়ক হল কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
দক্ষিণ মিঠাছড়ি ইউনিয়নে ৩২টি মসজিদ, ১টি মন্দির ও ১টি বিহার রয়েছে।
খাল ও নদী
দক্ষিণ মিঠাছড়ি ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে নতুন খাল।
হাট-বাজার
দক্ষিণ মিঠাছড়ি উপজেলার প্রধান হাট-বাজার হল কাটির মাথা নতুন বাজার এবং পশ্চিম উমখালী স্টেশন বাজার।
কিনিচ আহাউ প্যাটারা
কিনিচ আহাউ প্যাটারা (ইংরেজি: Kinich Ahau Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৪৫ কিলোমিটার এবং স্থানাংক । এটির নামকরণ করা হয়েছে মায়ান সূর্যদেবতা কিনিচ আহাউর নামানুসারে। কিনিচ আহাউ প্যাটারের উত্তরপূর্বে ড্যাজবোগ প্যাটারা, দক্ষিণ-দক্ষিণপূর্বে আমাতেরাসু প্যাটারা এবং দক্ষিণপশ্চিমে মানুয়া প্যাটারা অবস্থিত।
শেষ অঙ্ক
শেষ অঙ্ক (Shesh Anko) একটি বাংলা রহস্য চলচ্চিত্র। এই ছবিটি হরিদাস ভট্টাচার্যের পরিচালনায় ১৯৬৩ সালে মুক্তি পায়। সংগীত পরিচালনা করেন পবিত্র মুখোপাধ্যায়। এই সিনেমার কণ্ঠশিল্পী ছিলেন হেমন্ত মুখোপাধ্যায় ও সন্ধ্যা মুখোপাধ্যায়।
কাহিনী
ছবির শুরুতে দেখা যায় সুধাংশুর বাড়িতে গোপনে এক ব্যক্তি প্রবেশ করে আলমারির কিছু জিনিস বেছে বেছে হাতিয়ে নেয়। এই রহস্যময় ব্যক্তির করঞ্জাক্ষ সমাদ্দার। সুধাংশুর বিবাহ ঠিক হয়েছে তার বাকদত্তা সোমার সাথে। তারা দেখা করতে থাকে নিয়মিত। পূর্বের স্ত্রী কল্পনা আত্মহত্যা করে মারা যাওয়ার পরে বিখ্যাত সম্পত্তিশালী ব্যক্তি স্যার হরপ্রসাদের মেয়ের সাথে তার বিবাহ হবে। বিবাহ বাসরে সুরেন উকিল হঠাৎ একটি মেয়েকে সাথে করে এনে জানান প্রথম স্ত্রী কল্পনা বেঁচে থাকতে দ্বিতীয় বিবাহ আইনত অসিদ্ধ। যদিও সুধাংশু দৃঢ়ভাবে অস্বীকার করে ও জানায় নতুন মেয়েটি জাল কল্পনা। কিন্তু সুধাংশুর ঘর থেকে একদম প্রথমে চুরি হওয়া কিছু গয়না, কল্পনা বলে দাবী করা মেয়েটির কাছে পাওয়া যায়। আদালতে সাক্ষ্য ও জেরায় সুরেন উকিল প্রমাণ করতে সক্ষম হন যে কল্পনা মারা গেছে এমন কোনো সুনির্দিষ্ট প্রমাণ সুধাংশুর হাতে নেই। তার পক্ষের ব্যারিস্টারও কোর্টে সুরেন উকিলের হাতে নাজেহাল হন। এমতাবস্থায় সুধাংশু মানসিকভাবে ভেঙ্গে পড়ে ও বুঝতে পারে তার বিরুদ্ধে কোনো ষড়যন্ত্র চলছে। এমনকি মৃতা কল্পনার দাদা দেবেন সেনকেও তার করে ডেকে পাঠানো হয়। তার বাকদত্তা সোমাকে বিশ্বাস করাতে সে সবকিছু খুলে বলতে চায়। তার অতীতে লুকিয়ে থাকা গুপ্ত রহস্য।
চিঙ্গিয মুস্তাফায়েভ
চিঙ্গিয মুস্তাফায়েভ (Çingiz Fuad oğlu Mustafayev; ২৯ আগস্ট, ১৯৬০ – ১৫ জুন, ১৯৯২) ছিলেন একজন উল্লেখযোগ্য স্বাধীন আজারবাইজানি সাংবাদিক যিনি আজারবাইজানের স্টেট অর্ডার দ্বারা মৃত্যুর পরবর্তী সময়ে আজারবাইজেনের জাতীয় নায়ক হিসেবে ভূষিত হন। মুস্তাফায়েভ, প্রাতিষ্ঠানিক শিক্ষা এবং ডিগ্রী ছাড়া এক বছরের প্রশিক্ষণপ্রাপ্ত সাংবাদিক, নাগরনো-কারাবাখ যুদ্ধের প্রাথমিক সময়ে একটি ভিডিও সংগ্রহ তৈরী করেন, বেশিরভাগ ভিডিও ই তিনি ফ্রন্টলাইন থেকে ধারণ করেন এবং সেখানের একটি মর্টারের গুলেতে আহয় হয় পরবর্তীতে তার আকস্মিক মৃত্যু ঘটে।
জীবনী
১৯৯২ সালের খোজাকি ম্যাসাকরের পাশবিকতার দৃশ্যগুলো চিনিই ভিডিও ক্যামেরাতে ধারণ করেন।  তিনি সেনাবাহিনী হেলিকপ্টারে করে চড়ে ম্যাসাকরের এই ভিডিও প্রমাণ তৈরী করেন শত্রুর প্রবল গোলাবর্ষণের কারণে প্রায়শই নিচে নেমে যেত।  তিনি ম্যাসাকরের পাশবিকতার একটি চলচ্চিত্র নির্মাণ করতে সক্ষম হনে যা খোজালি'র কুয়াশা আবৃত মাঠের নিচে শত শত মৃত মানুষ পুঁতে ফেলার ঘটনা প্রমাণ করে।   চলচ্চিত্র চলাকালে তিনি ভারাক্রান্ত কন্ঠে এর মন্তব্য করতে থাকেন।  উক্ত হত্যাকান্ডকে মুস্তাফায়েভ যেমনটি তিনি দেখেছিলেন এবং ধারণ করেছিলেন সেভাবেই বর্ণনা করেছেন।
আজারবাইজানের অফিসিয়াল প্রেস ঘটনাটিকে লুকানোর চেষ্টা করেছিল কারণ তখন পুরো শহর আর্মেনিয়ান বাহিনী কর্তৃক অপোনদিত ছিল। হিউম্যান রাইটস ওয়াচ এবং রাশিয়ান মেমরিয়াল সোসাইটি আর্মেনিয়ান বাহিনীকে হত্যাকান্ডটির জন্য দায়ী করেছিল।
তার ভাই- ভাহিদ মুস্তাফায়েভের মতানুসারে, এই আট মাস সময়ে মুস্তাফাহেভ কারাবাখের যুদ্ধ নিয়ে ১৮ টি ভিডিও প্রামাণ্যচিত্র (ডকুমেন্টারি) তৈরী করেছিলেন যা অন্যান্য ঐতিহাসিক প্রামান্যচিত্রকে পিছে ফেলে দেয়।
মৃত্যু
১৯৯২ সালের ১৫ জুন, নাকিছেভানিক গ্রামের পাশে আর্মেনিয়া এবং আজারবাইজানি সেনাদের গোলাগুলির চিত্র ধারণকালীন সময়ে একটি মর্টারের গুলে এসে তার শরীরে লাগে এবং তিনি পড়ে যান। তার ভাই ভাহিদ মুস্তাফায়েভ বলেন যখন তার পাশে একটি শেল বিস্ফোরিত হয় এবং এর একটি ধারালো অংশ তার প্রধান ধমনীকে আঘাত করে, তিনি মারাত্মকভাবে আহত হন। সে সময় মুস্তাফায়েভকে বিমানে করে হাসপাতালে নিয়ে যাওয়া হয়, পরবর্তীতে রক্তক্ষরণের কারণে তার মৃত্যু ঘটে। তার জীবনের শেষ সময় নিজের ক্যামেরতেই ধারণ করেছিলেন তিনি।
এএনএস সিএম ১০২ এফএম, ককেসাসের প্রথম রেডিও ব্রডকাস্ট কোম্পানি যাদের মূলমন্ত্র ছিলঃ "সংগ্রামই আমাদের নিয়তি", তার সম্মানে তাদের কোম্পানিকে নামান্তর করে।
পটভূমি
মুস্তাফায়েভের পরিবার সাধারণ আজারবাইজানি পরিবার হিসেবে বিবেচনা করা হতো। তার বাবা ছিলেন একজন সেনা এবং ইউএসএসআর এ মিসাইল এবং রকেট নিয়ে কাজ করতো। তার মা শাকি শহর থেকে এসেছে এবং ১৯ বছর বয়সে বিবাহ-বন্ধনে আবদ্ধ হয়েছে। চিঙ্গিয ছিল তাদের বয়োজ্যেষ্ঠ সন্তান, ১৯৬০ সালে যার জন্ম হয়। এছাড়াও তার দুই ভাই ছিলেন- সেয়ফুল্লা মুস্তাফায়েভ, জন্ম- ১৯৬২ এবং ভাহিদ মুস্তাফায়েভ, জন্ম- ১৯৬৮।
উইলিস ল্যাম্ব
উইলিস ইউজিন ল্যাম্ব (Willis Eugene Lamb, Jr.; জন্ম: জুলাই ১২, ১৯১৩ - মৃত্যু: মে ১৫, ২০০৮) একজন মার্কিন পদার্থবিজ্ঞানী যিনি ১৯৫৫ সালে পদার্থবিজ্ঞানে নোবেল পুরস্কার লাভ করেন। হাইড্রোজেন মৌলের বর্ণালির সরল গঠন আবিষ্কার সংশ্লিষ্ট গবেষণার জন্য তাকে নোবেল পুরস্কার প্রদান করা হয়। ল্যাম্ব পলিকার্প কুশের সাথে মিলে ইলেকট্রনের নির্দিষ্ট কিছু তাড়িতচৌম্বক ধর্ম নির্ণয় করতে সক্ষম হয়েছিলেন। এর উল্লেখযোগ্য উদাহরণ হল ল্যাম্ব অপসরণ। ল্যাম্ব অ্যারিজোনা বিশ্ববিদ্যালয়ের অধ্যাপনায় নিযুক্ত ছিলেন।
কর্মজীবন
উইলিস ল্যাম্বের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেল্‌স শহরে। তিনি ১৯৩০ সালে ইউনিভার্সিটি অব ক্যালিফোর্নিয়া, বার্কলের রসায়ন বিভাগে ভর্তি হন এবং ১৯৩৪ সালে রসায়নে বিএসসি ডিগ্রি লাভ করেন। একই বিশ্ববিদ্যালয় থেকে ১৯৩৮ সালে পিএইচডি অর্জন করেন। তার পিএইচডি উপদেষ্টা ছিলেন জে. রবার্ট ওপেনহেইমার। এরপর শুরু করেন কর্মজীবন। ১৯৫৬ থেকে ১৯৬২ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞান বিভাগের ওয়াইকহ্যাম অধ্যাপক হিসেবে কর্মরত ছিলেন। এছাড়া ইয়েল, কলাম্বিয়া এবং স্ট্যানফোর্ড বিশ্ববিদ্যালয়ে শিক্ষকতা করেছেন।
ক্যাথরিন কোর্টউল্ড
ব্যক্তিগত জীবন
১৮৬৫ সালের ১৩ই জুলাই কোর্টউল্ড যুক্তরাজ্যের এসেক্সের হাই গ্যারেট, বকিংয়ে জন্মগ্রহণ করেন। তাঁর বাবা-মা, জর্জ এবং মিনা (বিবাহপূর্ব ব্রমলি) কোর্টউল্ড ছিলেন ধনী কোর্টউল্ড পরিবারের অংশ। ক্যাথরিন ছিলেন জ্যেষ্ঠ সন্তান। তিনি লন্ডনের হ্যাম্পস্টেডের একটি বেসরকারি বালিকা বিদ্যালয়ে আবাসিক ছাত্রী ছিলেন। তিনি একজন মহিলা হওয়ায় তাঁকে কৃষি কলেজে পড়তে দেওয়া হয়নি। পরে তিনি তাঁর বাবার খামারে কৃষিকাজের ব্যবহারিক এবং তাত্ত্বিক দিকগুলির শিক্ষা করতে আসেন এবং খামার পরিদর্শনের মাধ্যমে সেই প্রশিক্ষণ প্রাপ্ত হন। এসেক্স কাউন্টি কাউন্সিলের দেওয়া কিছু বক্তৃতায় তিনি যোগ দিতে পেরেছিলেন।
কোর্টউল্ড ছিলেন নারীদের ভোটাধিকারের সমর্থক। ১৯১১ সালের আদমশুমারিতে তিনি ফর্মের নিচে লিখেছিলেন 'একজন গৃহমালিক এবং করদাতা হিসাবে আমাকে সংসদীয় ভোটাধিকার প্রয়োগে একজন নাগরিকের বিশেষাধিকার থেকে বঞ্চিত করায় গভীরভাবে ক্ষুব্ধ'। এটি লিখে তিনি নিজের ফিরে যাবার সুযোগ নষ্ট করেছিলেন।
তিনি তাঁর সঙ্গী মেরি গ্ল্যাডস্টোনের (১৮৫৬ - ১৯৪১) সাথে 'নাইটস ফার্মে' ৫০ বছরেরও বেশি সময় ধরে বসবাস করেছেন। তিনি তাঁর নিজস্ব ইয়ট, পেট্রোনাতে দেশীয় খেলাধুলায় এবং নৌ যাত্রায় অংশ নিয়েছিলেন।
তিনি ১৯৩৫ সালের ৫ই জুন নিজের বাড়িতে কর্কট রোগে (ক্যান্সার) আক্রান্ত হয়ে মারা যান
কর্মজীবন
কোর্টউল্ড যখন ২১ বছর বয়সী ছিলেন, তখন তাঁর বাবা তাঁকে এসেক্সের কোলে এনগেইনে ২৪৩ একর ব্যাপী 'নাইটস ফার্ম' নামে একটি খামার কিনে দেন। সেখানে তিনি নিজের বাকি জীবন কাটিয়েছিলেন। এটি একটি মিশ্র খামার ছিল যেখানে শস্য ও পশুখাদ্যের পাশাপাশি দুগ্ধজাত খাদ্য, গরুর মাংস, ভেড়া, শূকর এবং হাঁস-মুরগি ছিল। এছাড়াও একটি ফলের বাগান ছিল এবং এর উৎপাদিত ফল, বিশেষ করে আপেল, কৃষি প্রতিযোগিতায় পুরস্কার জিতেছিল। ১৯০০ এর দশকে তিনি সুপরিচিত ছিলেন এবং কৃষি সংবাদপত্রে তাঁকে নিয়ে লেখা বেরিয়েছিল। তাঁর খামারে মহিলা প্রশিক্ষণার্থীরা ছিলেন। তিনি ১৫ জন কর্মী নিয়ে তাঁর নিজস্ব খামার পরিচালনা করতেন, এর পাশাপাশি অতিরিক্ত ২,০০০ একরের পারিবারিক সম্পত্তির জমি এবং অন্যান্য খামার পরিচালনা করেছিলেন।
জনমুখী কার্যকলাপ
কোর্টউল্ড স্থানীয় এবং জাতীয় উভয়ভাবেই জনজীবনে অত্যন্ত সক্রিয় ছিলেন।
১৮৯৯ সালে শুরু থেকেই তিনি মহিলা খামার ও বাগান সমিতির সাথে গভীরভাবে জড়িত ছিলেন এবং এর প্রতিষ্ঠাতা পরিষদের সদস্য ছিলেন। তিনি ১৯০৭ সালে এর সভাপতি ছিলেন। তিনি এবং লুইজা উইলকিনস ছিলেন ডব্লিউএফজিএ-এর ধারণার প্রবক্তা, তাঁরা প্রথম বিশ্বযুদ্ধের সময় কৃষিকাজে নিয়োজিত অবিবাহিত মহিলাদের জন্য ক্ষুদ্র জোত তৈরি করার কথা বলেছিলেন। উইলকিনস কৃষি বিষয়ে অধ্যয়ন করেছিলেন এবং মহিলা ল্যান্ড আর্মিতে নিয়োগের নেতৃত্ব দিয়েছিলেন। কোর্টউল্ডের আর্থিক সহায়তার কারণে সংস্থাটিকে ১৯২০ সালে সারের লিংফিল্ড এর কাছে জমি কেনার অনুমতি দেওয়া হয়েছিল। কৃষিতে সহযোগিতা দেবার জন্য পরীক্ষামূলক ভাবে মহিলা ক্ষুদ্র জোতদারদের নিয়ে 'মহিলাদের কৃষিকাজ সমবায়' তৈরি করা হয়েছিল, যেটি ১৯৩০ এর দশকের গোড়ার দিক পর্যন্ত চলেছিল। তিনি এই সংগঠনটিকে সদর দফতর হিসাবে মধ্য লন্ডনের কোর্টউল্ড হাউসকে ব্যবহার করতে দিয়েছিলেন।
১৯৩০ এর দশকে উইলকিন্স এবং কোর্টউল্ডের মৃত্যুর পর ক্ষুদ্র জোত উদ্যোগটি নিঃশেষিত হয়ে গিয়েছিল।
তাঁর অনেক স্থানীয় কার্যক্রমের মধ্যে যেগুলি ছিল, সেগুলি হল:
এয়ুপ সুলতান মসজিদ
এয়ুপ সুলতান মসজিদ (Eyüp Sultan Camii) তুরস্কের ইস্তাম্বুলের এয়ুপ জেলায় অবস্থিত একটি মসজিদ। এটি একটি প্রাচীন মসজিদ। মসজিদটি ১৪৫৮ সালে প্রথম নির্মিত হয় এবং ১৮০০ সালে সর্বশেষ সংস্কার করা হয়। মসজিদটির কমপ্লেক্সের মধ্যে একটি কবর রয়েছে যেখানে নবী মুহাম্মদের সাহাবী আবু আইয়ুব আনসারিকে সমাধিস্থ করা হয়েছিল বলে জানা যায়। মসজিদটিতে বহু নতুন উসমানীয় সুলতানদের রাজ্যাভিষেক অনুষ্ঠান হয়েছিল।
মসজিদটির ধর্মীয় গুরুত্ব
নবী মুহাম্মদের একজন সাহাবী হিসাবে, আবু আইয়ুব আল-আনসারী মুসলমানদের দ্বারা ব্যাপকভাবে সম্মানিত এবং তার তুরবে (সমাধি) স্থানটি বিশেষ গুরুত্ব বহন করে। তার সমাধিটি মসজিদের প্রার্থনা কক্ষের প্রধান প্রবেশদ্বারের বিপরীতে একটি উঠানের উত্তর দিকে অবস্থিত।
মসজিদটি মুসলমানদের জন্যও বিশেষভাবে গুরুত্বপূর্ণ কারণ এটিকে নবী মুহাম্মদের অন্তর্গত বলে মনে করা হয়।
বর্তমানে এ মসজিদে ছেলেদের খতনা অনুষ্ঠানও অনুষ্ঠিত হয়। এখানে দরিদ্র ঘরের ছেলেদের জন্য গণ খতনার আয়োজন করা হয়। রমজানের সময় এখানে বিশেষভাবে ইফতারের ব্যবস্থা থাকে। এ মসজিদের ইফতার অত্যন্ত জনপ্রিয়। সারা বছর এখানে বহু মানুষ বিভিন্ন স্থান থেকে এয়ুপ সুলতানের কবর জেয়ারত করতে আসেন।
ইতিহাস
মসজিদটির নামকরণ করা হয়েছে মুহাম্মদের একজন সাহাবী এবং বন্ধু আবু আইয়ুব আল-আনসারির (তুর্কি ভাষায় এয়ুপ সুলতান) নাম অনুসারে। তিনি ৬৭০-এর দশকে কনস্টান্টিনোপলের প্রথম আরব অবরোধের সময় এখানে মারা গিয়েছিলেন বলে মনে করা হয়।
১৪৫৩ সালে কনস্টান্টিনোপল বিজয়ের মাত্র পাঁচ বছর পরে ১৪৫৮ সালে উসমানীয় সুলতান দ্বিতীয় মেহমেদ এই জায়গায় একটি মসজিদ কমপ্লেক্স তৈরি করেছিলেন। দ্বিতীয় মেহমেদ তার শিক্ষক আক শামসুদ্দিনের মাধ্যমে মসজিদটি নির্মাণে অনুপ্রাণিত হয়েছিলেন বলে জানা গেছে। ১৪৫৮ সালে সে স্থানে আল-আনসারীর সমাধির সন্ধান পাওয়া যায়। তখন সে সমাধির পাশে মসজিদটি নির্মিত হয়েছিল।
১৮ শতকের প্রথম দিকে, সুলতান আহমেদ তৃতীয় মসজিদের দুটি মিনার তাদের বর্তমান আকারে পুনর্নির্মাণ করেন। ১৮ শতকের শেষের দিকে সম্ভবত ভূমিকম্পের ক্ষয়ক্ষতির ফলে মসজিদটি একটি ধ্বংসস্তূপ অবস্থায় ছিল। ১৭৯৮ সালে সুলতান তৃতীয় সেলিম মিনারগুলি ছাড়া অন্য পুরো কাঠামোটি ভেঙে ফেলার এবং পুনর্নির্মাণের নির্দেশ দেন। এই কাজটি ১৮০০ সালে সম্পন্ন হয়।    পরবর্তীতে পূর্ব মিনারটি ১৮২২ সালে দ্বিতীয় মাহমুদ দ্বারা মূল শৈলীতে পুনর্নির্মাণ করা হয়।
মসজিদ ও সমাধি
মসজিদটির পুনর্নির্মাণে অপেক্ষাকৃত দেরী হওয়া সত্ত্বেও, এয়ুপ সুলতান মসজিদটিতে এখনও ১৬ শতকে মিমার সিনান দ্বারা নির্মিত জনপ্রিয় উসমানীয় স্থাপত্যের ধ্রুপদী শৈলী বিদ্যমান রয়েছে। এ মসজিদের স্থাপত্যশৈলীর সাথে পার্শ্ববর্তী সোকোল্লু মেহমেদ পাশা মসজিদের তুলনা করা হয়েছে। কারণ উভয় মসজিদেই আধা-গম্বুজ ও কেন্দ্রীয় গম্বুজ দ্বারা বেষ্টিত "অষ্টভুজাকার বলদাকুইন" নকশা অনুসরণ করা হয়েছে। তবে এর বেশিরভাগ অলঙ্করণে সমসাময়িক উসমানীয় বারোক শৈলীতে, নিযুক্ত কলাম, খোদাই করা ফলিয়েট এবং শেল আকৃতি এবং উসমানীয় ক্যালিগ্রাফিক শিলালিপি রয়েছে।     এ মসজিদটির প্রবেশপথ, মিহরাব এবং মিম্বারের অমার্জিত অলঙ্করণ থাকার ফলে একে উসমানীয় বারোক শৈলীর সুন্দরতম স্থাপনার মধ্যে অন্যতম বলে বিবেচনা করা হয়।  মসজিদটি মূলত সাদা পাথরে নির্মিত। তবে দেয়ালের কিছু অংশ সাদা মার্বেল পিতল দ্বারা নির্মিত। মসজিদটিতে প্রাচীন শৈলীতে নির্মিত দুটি মিনার রয়েছে।
মসজিদটির বাইরে একটি বৃহৎ আকারের উঠোন এবং ভেতরে একটি আয়তক্ষেত্রাকার প্রাঙ্গণ রয়েছে। বাইরের প্রাঙ্গণের দক্ষিণ দিক দিয়ে একটি উঁচু এবং পর্দাযুক্ত করিডোর ছিল,যা মূলত মসজিদে সুলতানের ব্যক্তিগত প্রবেশদ্বার এবং প্রার্থনা হলের ভিতরে তার ব্যক্তিগত বারান্দা ছিল। শাদিরবন (অযুর ঝর্ণা) মসজিদটির বাইরের উঠানে অবস্থিত।  ভিতরের প্রাঙ্গণ দিয়ে একদিকে মসজিদে এবং অন্যদিকে আবু আইয়ুব আল-আনসারীর সমাধিতে প্রবেশ করা যায়। এই উঠানের মাঝখানে একটি আয়তক্ষেত্রাকার প্ল্যাটফর্ম বা পার্টেরে এর কোণে বারোক মার্বেল ফোয়ারা ও একটি পুরানো সমতল গাছ (প্লাটানাস) রয়েছে।  এই প্ল্যাটফর্মটিতে আগে উসমানীয় সুলতানদের সিংহাসনে আরোহণের সময় নতুন সুলতানকে ওসমানের তলোয়ার প্রদান করা হতো।  মসজিদের প্রবেশপথের পূর্বে উঠানের তিন দিকে বিস্তৃত খিলান ও গম্বুজের একটি বারান্দা রয়েছে।
আল-আনসারির সমাধির প্রবেশপথের আগে একটি বিস্তৃত বারান্দা রয়েছে যা ভিতরের উঠোনে অবস্থিত বাগানের প্ল্যাটফর্মের প্রান্ত পর্যন্ত প্রসারিত। ভিতরে একটি ভেস্টিবুল চেম্বার রয়েছে যা সমাধি কক্ষের পূর্বে অবস্থিত। এটি একটি গম্বুজ দ্বারা আবৃত এবং এ গম্বুজটি ঐতিহ্যবাহী অষ্টভুজাকার আকৃতির গম্বুজ।
টাইলস
পোর্টিকোর মুখোমুখি সমাধির প্রাচীরটি বিভিন্ন সময়কালের ইজনিক টাইলসের প্যানেল দিয়ে আচ্ছাদিত। ১৭৯৮-১৭৯৯ সালে মসজিদের পুনর্নির্মাণের সময় এগুলোকে একত্রিত করা হয়েছিল। সমাধিসৌধের ভেস্টিবুলের দেয়ালগুলিও ইজনিক টাইলস দ্বারা আচ্ছাদিত, তাদের মধ্যে অনেকগুলিতে সিলিং-মোমের লাল গ্লেজ রয়েছে যা আর্মেনিয়ান বোল নামে পরিচিত।  ধারণা করা হয় মসজিদটির প্রবেশদ্বারে লন্ডনের ভিক্টোরিয়া এবং অ্যালবার্ট মিউজিয়ামের অনুরূপ টাইলস ছিল। কিন্তু মসজিদটির সংস্কার কাজ চলাকালে এটি ভেঙে ফেলা হয়।    ব্রিটিশ মিউজিয়ামে তিনটি নেভি এবং ফিরোজা ইজনিক টাইলসের একটি প্যানেলও রয়েছে, যা ১৫৫০ সালের কাছাকাছি সময়ের।  ২০২২ সালে একজন হাতুড়ি দিয়ে মসজিদের আঙিনায় দুয়া পেনসারেসির (প্রার্থনা জানালার) উভয় পাশের টাইলস ক্ষতিগ্রস্ত করে, দাবি করে যে তাদের নকশায় শয়তানের শিং যুক্ত করা হয়েছে।
অন্যান্য কাঠামো
মসজিদটিতে একসময় একটি বড় আকারের কুল্লিয়ের (মসজিদ কমপ্লেক্স) কেন্দ্র ছিল যার মধ্যে একটি মাদ্রাসা (ধর্মতাত্ত্বিক বিদ্যালয়), ইমারেত (স্যুপ রান্নাঘর) এবং হামাম (পাবলিক বাথ) ছিল। বর্তমান মসজিদের পুনর্নির্মাণের সময় সম্ভবত মাদ্রেসস্টি (মাদ্রাসা) ভেঙে ফেলা হয়েছিল, তবে বেশিরভাগ হামাম সংরক্ষণ করা হয়েছে এবং বর্তমানে ব্যবহার করা হচ্ছে (যদিও এর আসল চেঞ্জিং রুমটি আরও সাম্প্রতিক কাঠের নির্মাণ দ্বারা প্রতিস্থাপিত হয়েছে)। অন্যান্য উসমানীয় দাফন এবং দাতব্য ভবনের একটি বড় সংখ্যক ভবন এখনও মসজিদের আশেপাশে দাঁড়িয়ে আছে। সবচেয়ে কাছের স্থাপনাগুলির মধ্যে একটি হল বারোক শৈলীতে মিহরিশাহ সুলতানের (সেলিম তৃতীয়'র মাতার) সু-সংরক্ষিত ইমারত এবং সমাধি কমপ্লেক্স। এটি তৃতীয় সেলিম দ্বারা মসজিদের পুনর্নির্মাণের বেশ কয়েক বছর আগে নির্মিত হয়েছিল এবং এটি আল-আনসারীর মাজারের আরেকটি আনুষঙ্গিক কাঠামো।
পাদটীকা
<references group="lower-alpha"/>